|  |  |  |
| --- | --- | --- |
| **ΓΕΝΙΚΗ ΔΙΕΥΘΥΝΣΗ ΕΣΩΤΕΡΙΚΗΣ ΛΕΙΤΟΥΡΓΙΑΣ****ΔΙΕΥΘΥΝΣΗ ΔΙΟΙΚΗΣΗΣ****ΤΜΗΜΑ ΠΡΟΣΩΠΙΚΟΥ**Ταχ. Διεύθυνση : Ναυπλίου 57 Ταχ. Κώδικας : 22132 ΤρίποληΠληροφορίες : Αικ. ΑγγελοπούλουΤηλέφωνο : 2713 610 105Email : aggelopoulou@arcadia.gr |  |   Τρίπολη, 11 Δεκεμβρίου 2024  |

**ΑΝΑΚΟΙΝΩΣΗ**

**ΕΚΔΟΣΗ ΤΗΣ ΑΡΙΘΜ. 366873/29.11.2024 (ΑΔΑ: Ψ4ΕΡ7Λ1-Π0Σ)**

**ΓΝΩΣΤΟΠΟΙΗΣΗΣ**

**ΠΛΗΡΩΣΗΣ ΜΙΑΣ (1) ΘΕΣΗΣ ΕΠΙΣΤΗΜΟΝΙΚΟΥ ΣΥΝΕΡΓΑΤΗ**

**ΣΤΗΝ ΠΕΡΙΦΕΡΕΙΑ ΠΕΛΟΠΟΝΝΗΣΟΥ**

Γνωστοποιείται ότι εκδόθηκε η αριθμ. 366873/29.11.2024 (ΑΔΑ: Ψ4ΕΡ7Λ1-Π0Σ) Γνωστοποίηση της Περιφέρειας Πελοποννήσου για την πλήρωση μίας (1) θέσης Επιστημονικού Συνεργάτη κατηγορίας Πανεπιστημιακής Εκπαίδευσης για την κάλυψη των αναγκών του Γραφείου του θεματικού Αντιπεριφερειάρχη Τουρισμού της Περιφέρειας Πελοποννήσου σε συνεργασία με το Γραφείο Περιφερειάρχη.

Η πρόσληψη θα γίνει με σύμβαση εργασίας ιδιωτικού δικαίου ορισμένου χρόνου, η διάρκεια της οποίας δεν μπορεί να υπερβαίνει τη θητεία του του θεματικού Αντιπεριφερειάρχη Τουρισμού και θα διενεργηθεί σύμφωνα με τις διατάξεις του άρθρου 243 του Ν. 3852/2010 *«Νέα Αρχιτεκτονική της Αυτοδιοίκησης και της Αποκεντρωμένης Διοίκησης– Πρόγραμμα Καλλικράτης»* (ΦΕΚ 87/τ.Α΄/07.06.2010) όπως ισχύουν.

Οι ενδιαφερόμενοι θα πρέπει να έχουν:

Πτυχίο ή δίπλωμα Πανεπιστημιακής Εκπαίδευσης της ημεδαπής ή ισότιμο πτυχίο ή δίπλωμα της Αλλοδαπής.

Ειδικότερα: Θα προτιμηθούν οι κάτοχοι πτυχίου τμήματος Εφαρμοσμένων Μαθηματικών και Φυσικών Επιστημών με Μεταπτυχιακό Δίπλωμα Ειδίκευσης στη Διαχείριση Εκδηλώσεων.

Επίσης οι ενδιαφερόμενοι θα πρέπει σωρευτικά να έχουν τα γενικά προσόντα διορισμού που προβλέπονται για το μόνιμο προσωπικό του Δημοσίου.

Οι υποψήφιοι υποβάλλουν είτε αυτοπροσώπως ή με άλλο εξουσιοδοτημένο από αυτούς πρόσωπο, εφόσον η εξουσιοδότηση φέρει την υπογραφή του υποψηφίου θεωρημένη από δημόσια αρχή, είτε ταχυδρομικά με συστημένη επιστολή (στην περίπτωση αποστολής των αιτήσεων ταχυδρομικώς το εμπρόθεσμο των αιτήσεων κρίνεται με βάση την ημερομηνία που φέρει ο φάκελος αποστολής, ο οποίος μετά την αποσφράγισή του επισυνάπτεται στην αίτηση των υποψηφίων), στο Τμήμα Γραμματείας της Διεύθυνσης Διοίκησης της Περιφέρειας Πελοποννήσου (Ταχ. Δ/νση: Ναυπλίου 57, ΤΚ 221 32, Τρίπολη) σχετική αίτηση στην οποία θα αναφέρεται η θέση για την οποία υποβάλλουν την υποψηφιότητα, με συνημμένα ευκρινή φωτοαντίγραφα των απαιτούμενων δικαιολογητικών.

**Η προθεσμία υποβολής των αιτήσεων συμμετοχής ξεκινάει την Πέμπτη 12.12.2024 και λήγει την Δευτέρα 16.12.2024.**

Περίληψη της παρούσας γνωστοποίησης έχει δημοσιευθεί σε δύο (2) ημερήσιες ή εβδομαδιαίες τοπικές εφημερίδες της Περιφέρειας Πελοποννήσου, έχει καταχωρηθεί στην ιστοσελίδα της Περιφέρειας Πελοποννήσου και έχει αναρτηθεί στον Πίνακα ανακοινώσεων του κτηρίου επί της οδού Ναυπλίου 57, Τρίπολη της Περιφέρειας Πελοποννήσου/Π.Ε. Αρκαδίας.

 **ΑΠΟ ΤΗ ΔΙΕΥΘΥΝΣΗ ΔΙΟΙΚΗΣΗΣ**